Pe 9 iunie, prahovenii sunt chemați la urne să-și aleagă președintele consiliului județean. Principalele partide și-au desemnat deja candidații.
Astfel, prefectul Virgiliu Nanu va fi candiidatul PSD la Consiliul Județean Prahova. Acesta este și președintele organizației PSD Prahova.
Liberalii prahoveni au solicitat conducerii centrale a partidului să-l desemneze candidat la șefia consiliului județean pe Iulian Dumitrescu. Acesta a câștigat alegerile din 2020, dar a fost pus sub control judiciar în cadrul unei anchete a DNA.
Alianța Dreapta Unită, formată din USR, Forța Dreptei și PMP, îl propune candidat pe deputatul Forța Dreptei, George Ionescu.
Din partea AUR va candida parlamentarul Adrian Axinia, anunțul oficial urmând să fie făcut săptămâna aceasta.
Din partea Mișcării Noi, Ploieștenii va candida consilierul județean Mihai Neagu.